Cele mai recente evaluări ale băncii centrale reconfirmă perspectiva continuării creșterii ratei anuale a inflației în următoarele luni, dar „într-un ritm ușor mai alert decât cel din prognoza pe termen mediu publicată în Raportul asupra inflației din august 2017, ca urmare a materializării unor riscuri asociate evoluției unor componente exogene ale indicelui prețurilor de consum (IPC)”, se arată într-un comunicat de presă emis marți de Banca Națională a României, după ședința de politică monetară.